
+ Duminică seara va avea loc lansarea monografiei-album a Bisericii noas- 
tre. Este o carte alcătuită de către părinţii noştri, Ştefan şi Lucian, ce cuprinde 
atât istoricul, cât şi evenimentele care au avut loc în timp aici, precum şi erminia 
(explicarea) pe larg a picturii. Cartea conţine peste 200 de pagini cu imagini, fiind 
un eveniment editorial ce face parte din seria aniversărilor Bicentenarului Teolo- 
giei arădene. 


+ Săptămâna a stat sub grija şi darurile Sfântului Nicolae, mai ales pentru 
copiii de la şcoala al cărei ocrotitor este. Aceştia ne-au bucurat cu glasurile lor 
calde la spectacolul Paulei Hriscu (foto), dar şi la mini-concertul din ajunul prăz- 
nuirii, de la Biserică, iar apoi, în ziua Sfântului, la ei acasă, prin târgul organizat 
acolo. 


Româncuţă 


+ Joi, 8 decembrie 2022, Înaltpreasfinţitul Părinte Timotei, Arhiepiscopul Aradului, a participat la deschide- 
rea „Salonului de Artă Creştină” organizat de pictorul Prof. Cătălin Băluţ (cel care a pictat Biserica noastră) 
dimpreună cu partenerii săi, în Galeria de Artă Delta din Arad. (sursa: arhiepiscopiaaradului.ro) 


+ Săptămâna trecută a fost lansat volumul Biserica Sfânta Sofia: Bisericile «Înţelepciunii lui Dumne- 
zeu» în lume. În cuprinsul albumului, sunt prezentate, în imagini şi cuvinte, lăcaşuri de cult reprezentative închi- 
nate Înţelepciunii lui Dumnezeu, începând cu Hagia Sofia de la Constantinopol şi continuând cu alte treizeci şi şapte 
de biserici din întreaga lume, parte importantă din patrimoniul spiritual şi material universal, de o deosebită valoare 
istorică şi culturală, dar şi de o mare valoare arhitecturală şi artistică. (sursa: basilica.ro) 


+ Recent, câţiva monahi athoniţi au descoperit chilia Sf. Paisie Velicikovschi, din vremea când s-a nevoit în 
Sfântul Munte, între 1746-1754. Acolo a fost tuns monah, a început să adune în jurul său ucenici şi să traducă din 
scrierile Sfinţilor Părinţi. Anul acesta se împlinesc 300 de ani de la naşterea Sf. Paisie de la Neamţ. (sursa: ortho- 
doxchristian.com) 


Dan Negru 
Preot Constantin Necula 


DAN NEGRU şi preot CONSTANTIN NECULA i 
Printre cuvinte între prieteni . 


VIN 
RIETENI 


Cartea aceasta este, înainte de orice, un apel la curaj. Atât Părintele Constantin Necula, 
cât şi Dan Negru, nu au pretenţia unor răspunsuri globale, definitive, însă cu siguranţă 
amândoi deţin acel potenţial mobilizator care reclamă interogaţia ofensivă, asumată. 
Fiecare pretext de discuţie, între cei doi şi între ei şi auditoriu, e unul care ne ajută să 
destructurăm încă un temei de gând, să dezamorsăm încă un loc comun al derizoriului 
şi, de ce nu, să ne neliniştim fertil în rătăcirile noastre întru aşezare. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina gmail.com sau la tel. 0734.194.372. Mulţumim tuturor pentru rugăciuni şi ajutor 


Numărul 44 (CXII) 


11 decembrie 2022 


Este 


EGALITATE 


în Biserică? 


Ieromonah Gavriil 


Conceptul modern de „egalitate” are 
în mod evident rădăcini creştine, 
căci nimeni până la creştini nu a vor- 
bit de egalitatea dintre fiinţele uma- 
ne, indiferent de statutul lor social. 
Și aici ne referim la cunoscutul ver- 
set din Epistola către Galateni: „Nu 
mai este iudeu, nici elin; nu mai este 
nici rob, nici liber; nu mai este parte 
bărbătească şi parte femeiască, 
pentru că voi toți una sunteţi în 
Hristos lisus”. 


Maxima 


Foaie ortodoxă pentru sufleţ 


Însă modernitatea a luat această rea- 
litate duhovnicească şi a încercat să 
o aplice într-un mod foarte simplist 
lumii materiale care ne înconjoară. 
Iar de aici şi până la ideea că există o 
urmă de despotism în orice ierarhie 
sau autoritate nu a mai fost decât un 
pas. Dacă studiem însă Tradiţia creş- 
tină, vom înţelege repede că această 
idee este străină învăţăturii Bisericii. 


Sf. Ap. Pavel a spus într-adevăr că în 
Hristos „nu mai este parte bărbă- 
tească şi parte femeiască”, dar ace- 
laşi Apostol a lăsat norme clare refe- 
ritoare la rolul bărbatului şi al femeii 
în căsnicie. Iar umbrela care acoperă 
toate acestea este faptul că trebuie să 
-l iubim pe celălalt precum Hristos 
ne-a iubit pe noi. Insă aceasta nu 
înseamnă să pretindem că toţi sunt 
la fel şi nici că iubim în acelaşi chip 
pe fiecare om. 

Sf. Ap. Pavel le spune bărbaţilor să- 
şi iubească soțiile şi să aibă grijă de 
ele, iar femeilor le dă porunca să fie 
supuse soţilor, adică un rol diferit. 
Această diferenţiere a rolurilor nu 
are drept scop instalarea unui patri- 
arhat autoritar şi despotic, în care 
femeile sunt oprimate, iar bărbaţii 
deţin poziţii de forţă. Dacă rostim cu 
atenţie rugăciunea Tatăl nostru, 
vom înţelege că toate cele de pe 
pământ trebuie împlinite după 
modelul ceresc („precum în cer 
aşa şi pe pământ”). Iar despre acest 
model ceresc vorbeşte Sf. Dionisie 
Areopagitul, când descrie în ce fel 
sunt împărţite oştile îngereşti. In 
cer există o ierarhie clară, adică 
poruncile lui Dumnezeu sunt date 
serafimilor, care, la rândul lor le 
transmit heruvimilor, şi tot aşa, până 
la cea mai de jos ceată, cea a îngeri- 
lor. Iar drumul este parcurs şi invers, 
adică îngerii, respectiv cetele de mai 
sus, iau cererile noastre şi le duc la 
Dumnezeu, dintr-o ceată în alta, mij- 
locind pentru noi. 


Această mijlocire a îngerilor şi a sfin- 
ţilor este o adevărată piatră de încer- 
care pentru protestanți, căci ei zic: 
dacă suntem cu toţii egali, de ce nu 
pot vorbi direct cu Dumnezeu ? De 
ce am nevoie de intermediari, pre- 
cum sfinţii sau îngerii? Cu adevărat 
este de esenţă adânc creştină ideea 
egalităţii noastre înaintea lui Dum- 
nezeu, însă ei o distorsionează 


prin mândrie: suntem egali, deci 
nu trebuie să mă plec în faţa nimă- 
nui, nu trebuie să ascult de nimeni şi 
nici să mă simt mai prejos decât un 
alt om. 


Dacă vom trăi în această mentalitate 
protestantă, de a nu ne supune ni- 
mănui, cu atât mai greu ne va fi să 
facem ascultare faţă de Dumnezeu. 
Şi vom ajunge să trăim într-o realita- 
te distorsionată despre Dumnezeu, 
despre ceilalţi şi despre noi înşine. 
Însă EI a rânduit toate spre folosul 
nostru, începând de la felul în care 
ne putem mântui fiecare şi până la a 
ne pune sub ascultarea altora. Iar 
aceasta nu trebuie să o simţim ca pe 
ceva opresiv, nedrept, ci ca pe ceva 
minunat, căci Însuşi Hristos ne-a 
spus că nu este dragoste mai mare 
decât a-şi pune cineva viaţa pentru 
prietenul său. Ce poate fi mai frumos 
decât a renunţa la orice îţi doreşti de 
dragul celuilalt? 


Este o întâmplare în Pateric despre 
un monah care, din pricina mândri- 
ei, a început să-i considere pe ceilalți 
mai prejos, spunând că singurii oa- 
meni cu adevărat demni de respect 
sunt Sfinţii Trei Ierarhi, Vasile, Gri- 
gorie şi Ioan. Mai apoi a început să-i 
dispreţuiască şi pe aceşti sfinţi, zi- 
când că doar Sf. Ap. Pavel poaţe fi 
considerat un om important. Însă 
atunci părintele său i-a spus: fiule, ai 
grijă, căci zicând acestea, vei ajunge 


să spui chiar şi că Dumnezeu nu este 
destul de bun. 


Mândria (mai ales a omului modern) 
îi vrea pe toţi egali, căci nu îl lasă să 
se vadă pe sine decât egal celorlalți 
sau chiar superior. Însă, pentru a nu 
fi biruit cu totul de mândrie, omul 
are nevoie să ştie că trebuie să res- 
pecte, să se supună altora, că nu este 
el superior tuturor celorlalţi oameni 
şi nici măsura tuturor lucrurilor, aşa 
cum gândeau cei din Renaştere. 


Putem spune mai mult: viaţa celui 
care consideră că nu datorează 
nimic nimănui este una goală, 
plină de urâţenie, de lipsă de 
sens şi de singurătate, căci acela 
vede lucrurile doar prin prisma sa. 


Poate că pentru noi, cei din epoca 
post-modernă, nu are niciun sens să 
ascultăm de altul, să ne supunem 
altei persoane, cu atât mai mult cu 
cât citim în Scriptură că suntem 
egali în Hristos. Dar, creştini fiind, 
trebuie să ne silim să trăim astfel, 
chiar dacă nu înţelegem, la fel cum 
facem cu plinirea poruncilor lui 
Dumnezeu, pe care nu le înţelegem 
întotdeauna. Iar prin trăirea în as- 
cultare şi supunere, viaţa noastră se 
va umple de sens, bucurie şi pace. Să 
lepădăm mentalitatea egalitaristă, 
care ne-a făcut să fim o generaţie 
nemulțumită şi nemulţumitoare! 


O, sufleţ 
ein sufletul meu ! 


O, suflet din sufletul meu, 
fior din aceeaşi iubire, 
calvarul aceluiaşi greu 
ne-a dat o-nfrăţită simţire. 


Fii binecuvântată 

în veci de Dumnezeu, 
tu parte neuitată 

a sufletului meu. 


În inima noastră la fel 
aceeaşi dorinţă suspină, 
Hristos mi te-a dat pentru El 


părtaşi la slujba-I divină. 


Spre  soarele-aceluiaşi 
steag 


nălţăm o-nfrăţită privire 
cu slujba Aceluiaşi Drag 
I-aducem unita jertfire. 


Ce scumpă ţi-e lupta ştiind 
alături ființa iubită, 
părtaş la jertfă fiind 
părtaşe la plata slăvită. 


Ce dulce-i cântarea în doi, 
ce rodnică-i slujba-n unire, 
când arde c-o flacără-n noi 
aceeaşi cerească trăire. 


O suflet din sufletul meu 

răsad din aceeaşi credinţă 

prin foc ne-a unit Dumnezeu 

pe veci pentru-a Lui biruinţă. 
Traian Dorz 

Piteşti 


De ce? 


Substratul teoretic pentru reedu- 
carea comunistă l-au constituit 
principiile lui A. S. Makarenko, un 
pedagog, sovietic născut, în 1888, 
în Ucraina. Având ca pregătire 
teoretică un curs de pedagogie de 
un an, din 1920 până în 1932 devi- 
ne liderul, pe rând, al unei colonii 
de delicvenţi minori vagabonzi, 
respectiv al unei colonii pentru 
minori. Principiile pe care le-a 
folosit în educaţia acestor copii au 
fost enunțate ulterior în lucrările 
sale Poemul Pedagogic, respectiv 
Marşul Anului '30. 


Pedagogia lui Makarenko se mu- 
lează pe ideologia comunistă. 
Principala sa idee constă în dis- 
tincţia clară făcută între educaţie 
şi reeducare. Dacă educaţia unui 
individ presupune o evoluţie înde- 
lungată, reeducarea acestuia se 
poate face doar printr-o aşa- 
numită explozie, un şoc care să-i 
spulbere vechile principii şi să-l 
facă uşor  influenţabil pentru 
inocularea unor noi idei. 


Explozia lui Makarenko are loc ea 
însăşi în colectiv. Astfel, reeduca- 
tul, neavând nicio altă şansă, caută 
scăparea tocmai în integrarea în 
colectivul care l-a încolţit. Indivi- 
dul nu mai există, doar colec- 
tivul. Acest principiu educaţional 
va constitui fundamentul reeducă- 
rii de la Piteşti. 


Aşa cum avea să afirme şi Alek- 
sandr Soljeniţin, deţinuţii politici 
care au cedat în reeducarea de la 
Piteşti au făcut-o urma torturilor 
fizice şi a unei terori psihice diabo- 
lice, nemaiîntâlnite în universul 
concentraţionar. 


Însă ţinta finală a reeducării 
de la Piteşti a fost să-L scoată 
pe Hristos din sufletul deţi- 
nuţilor. Cum singurul lucru care 


îi mai ţinea în viaţă pe deţinuţi era 
credinţa în Dumnezeu, torţionarii 
au inventat în acest sens metode 
speciale de tortură. Pe toată peri- 
oada Postului Paştelui, deţinuţii 
treceau prin chinuri greu de ima- 
ginat chiar şi pentru mintea uma- 
nă. 


„Unii au murit, alții au rezistat, 
cei mai mulți şi-au revenit. Omul 
are în el anumite forte interioare 
pe care nu i le poate distruge ni- 
meni şi nici el însuşi nu şi le poate 
distruge, fiindcă el, omul, nu-şi 
aparține lui şi aceste forțe din el 
mărturisesc pe Cel Care l-a creat. 
” (D. Bacu, trecut prin iadul Piteş- 
tiului) 


„Reeducarea din Piteşti, apoi 
Aiud, Gherla, Târgşor şi Canal nu 
se poate numi experiment, nici 
măcar fenomen, ci a fost un ma- 
sacru”. (George Cuşa, supravieţui- 
tor) 


Vârful ororilor Piteştiului a fost 
reprezentat de aşa-zisa „camera 4 
spital”, unde se derulau cele mai 
crunte torturi. Cei care au avut 
neşansa să ajungă aici erau dintre 
cei mai înverşunaţi opozanți ai 
regimului, care au refuzat cu vehe- 
menţă orice formă de demascare, 
orice ordin de a-şi tortura colegii 
de celulă; erau oameni cu persona- 
lităţi extrem de bine conturate şi 
reprezentau dovezi vii ale nereuşi- 
tei reeducării. Pentru că torturile 
erau direct proporţionale cu nive- 
lul de rezistenţă al fiecăruia, stu- 
denţii cei mai puternici au fost 
aduşi în această sinistră „camera 
4”, unde au fost schingiuiţi, muti- 
laţi. 


Camera 4 spital a fost pentru o 
vreme gazdă lui Nicolae Purcărea. 
Amintindu-şi ororile trăite nu se 
putea abţine să nu plângă. Adapta- 
rea sa socială nu s-a putut realiza 


nici măcar până în ziua de azi, mo- 
tivând că repercusiunile mentali- 
tăţii comuniste sunt mult prea pu- 
ternice şi că mai este nevoie de 
câteva generaţii care să spele 
aceste consecinţe. În urma de- 
tenţiei, şi domnul Purcărea şi-a 
dezvoltat o latură artistică, şi anu- 
me sculptura în lemn. „Prin ea mi- 
am găsit libertatea fizică şi mora- 
lă. Dar coşmarurile se mai ţin 
lanţ. Ce a fost nu se poate şterge 
din subconştient. De sindromul 
Piteşti nu te vindecă decât moar- 
tea”. Nicolae Purcărea s-a dovedit 
a face parte din categoria celor 
greu de înfrânt, greu de reeducat. 
Se cunoaşte faptul că deţinuţii care 
opuneau rezistentă reeducării lui 
Ţurcanu au cunoscut abisul umi- 
linţei. Nicolae Purcărea a fost unul 
dintre ei şi a suferit un satanic bo- 
tez: a fost băgat cu capul în tinetă 
cu murdărie. „Atunci am simțit că 
ceva s-a rupt în mine. O singură- 
tate m-a cuprins şi în acelaşi timp 
şi o nemărginită nepăsare. Am 
înlemnit”. 


Însă tot el arată scăparea: „Lupta 
n-a fost între oameni, ci între do- 
uă lumi: lumea binelui şi lumea 
răului, a lui satan. Și dacă pentru 
o clipă surâsul lui satan ne-a în- 
gheţat inimile, Dumnezeu, în ma- 
rea Lui dragoste, ne-a redat via- 
ță, ne-a încălzit, ne-a scos la lumi- 
nă, ne-a dat puterea de a lupta cu 
cel rău”. 


Iată câteva cuvinte, câteva frânturi 
de mărturii. De ce a rânduit Dum- 
nezeu ca noi, cei de azi, să trăim 
după această  înfricoşătoare 
„reeducare”? Şi mai ales: cum se 
trăieşte după Piteşti? Conştiinţa 
noastră, oricât am ignora Piteştiul, 
are într-unul din sertăraşele ei, 
ceea ce s-a întâmplat acolo. Des- 
chide-se-va, oare, într-o zi? 

ani, pe masa de operație, ai început 
să crezi cu adevărat în Dumnezeu. 


- Eu am crezut întotdeauna în Dum- 
nezeu, însă poate din cauza tinereţii, 
mai judecam. Insă în momentul în 
care am intrat în sala de operaţie, m 
-am gândit: Doamne, Te rog să ai 
grijă de părinţii mei, pentru că vor 
simţi o mare durere. Căci ştiam că 
mă sting. Nu mi-a fost frică, dar m- 
am gândit la cei dragi mie, de la care 
îmi luam rămas bun. Pentru ei m- 
am rugat, nu pentru mine. Şi cred că 
Dumnezeu a văzut atunci că merit o 
a doua şansă. Mi-a dat o pălmuţă 
dumnezeiască tocmai ca să-mi revin 
şi să-mi dau seama ce am de făcut 
eu în lumea aceasta. 


- Să mai mulţumim lui Dumnezeu şi 
ție, Paula, pentru că umbli cu Dum- 
nezeu şi El călătoreşte cu tine. Aşa 
este? 


- Așa este! Eu când plec la drum Îl 
chem pe Dumnezeu cu mine. 


- De asemenea, Îi mulţumim pentru 
că ştii şi crezi că Dumnezeu lucrea- 
ză prin oameni. 


- Cred cu toată ființa mea, pentru că 
din acel moment am avut parte de 
oameni minunaţi, prin care eu am 
putut să ajung ceea ce sunt astăzi. 
Cred că Dumnezeu există în fiecare 
sufleţel, doar că trebuie să-L asculţi. 


- Îi mulțumim lui Dumnezeu şi ţie 
pentru că ne faci darul de a cânta 


fără aştepţi ceva în schimb. 


- Mă bucur când pot fi de folos. Dacă 
vrei să-i dai unui om un pahar cu 
apă, i-l dai pur şi simplu, nu aştepţi 
să ţi se dea înapoi. Ai făcut-o pentru 
că aşa ai vrut. Asta încerc şi eu să 
fac. Învăţ. Încerc să fiu tot mai bună 
sufleteşte, pentru că, părinte, sunt 
om şi greşesc de multe ori. Dar de 
fiecare dată îmi pare rău şi îmi cer 
iertare. 


- Te purtăm în inimă! De asemenea 
Îi mulțumim lui Dumnezeu pentru 
că ştii ce înseamnă viaţa simplă, să 
mergi cu vacile la păscut, să coseşti. 
Poate oamenii care nu au timp, nu 
înțeleg ce înseamnă asta. Dar tu, 
când cânţi „M-o trimis mama la 
capre”, ştii ce înseamnă. 


- Ştiu! Şi la vaci, şi la oi! Şi mai ştiu 
să şi cosesc. Am crescut într-un sat 
ca un rai, comuna Bulzeştii de Sus 
din judeţul Hunedoara. Am contri- 
buit la treburile gospodăreşti pentru 
că mi-a plăcut, pentru că a existat 
un pic de bărbăţie în mine. Am înce- 
put de mică, de la 5-6 ani. Acum nu 
mai am vaci, dar căsuţa există şi am 
început să o recondiţionăm, cosesc 
(acum m-am domnit, nu mai tai cu 
săcurea, ci cu drujba!). E un loc atât 
de curat, unde fug ca să fiu mai 
aproape de Dumnezeu. Niciodată nu 
o să mă dau înapoi de la lucru, aşa 
că, dacă la vară aveţi de coasă... 


- Contactul cu natura te face atât de 
vie şi o simţim în cântecul tău. i 


mai mulțumim că şi atunci când 
eşti singură nu eşti singură. 


- Da, nu sunt singură niciodată! Mai 
merg la drumuri lungi și mama mă 
sună: iar mergi singură? Și îi zic: 
dar, măi mamă, eu nu sunt singură! 
Și nu mi-e frică de nimic. Nu ştiu 
cum sunt aşa... Simt că nu mi se 
poate întâmpla nimic rău, căci Dum- 
nezeu este cu mine. 


- Şi o ultimă mulțumire: pentru că 
prin glasul tău, cu atâta curaj, nu te 
ruşinezi să aminteşti tuturor de 
Hristos. 


- Nu ştiu ce să mai zic, aţi spus deja 
foarte mult. E clar că sufletul este 
cumva biletul nostru pentru dincolo. 
Ce adunăm în el, e cum am petrecut 
pe acest pământ (dacă greşesc, să 
mă corectaţi). Fugim întruna după 
fel de fel de lucruri pentru noi, adu- 
năm răutăţi, ne pierdem cumva... Şi 
atunci, vorba cântecului: ce folos? 


- Părintele Arsenie spune că dacă 
nu trăieşti de aici Raiul, nu-l vei 
avea niciodată... 


- Dacă ar fi fost totul uşor şi roz, de 
unde mai ştiam unde am greşit sau 
ce să devin? Eu li mulțumesc lui 
Dumnezeu pentru tot, şi pentru bu- 
ne, şi pentru rele, pentru că în fieca- 
re rău există un strop de bine. Ca şi 
vremea, după furtună vine soare. 


- Paula, îţi mulțumim! 


PĂRINTELE EFREM DIN ARIZONA 
și tânărul care s-a făcut monah 


Un tânăr american a vizitat mă- 
năstirea Sf. Antonie din Arizona cu 
câţiva prieteni. Aşteptau cu toţii în 
camera alăturată chiliei Părintelui 
Efrem, care spovedea înăuntru. La 
un moment dat, gheronda a ieşit 
din chilie şi la- întrebat pe tânăr: 


- Ai cumva un telefon modern şi 
foarte bun, copilul meu? 


- De ce mă întrebaţi, părinte? 


- Aş vrea să suni la o mănăstire 
din Athos, ca să vorbesc cu părinţii 
de acolo, i-a răspuns părintele 
Efrem. 

Apoi bătrânul i-a dat un bileţel pe 
care era un număr de telefon şi i-a 
spus: 


- Te rog sună la numărul acesta 
peste o oră şi când se face legătu- 


ra, te rog să-mi dai să vorbesc cu 
ei. 


Tânărul a sunat şi l-a rugat în en- 
gleză pe călugărul care i-a răspuns 
să aştepte puţin, până i-l dă la tele- 
fon pe părintele Efrem din Arizona. 
Apoi s-a îndreptat spre chilia bătrâ- 
nului să-l caute, însă în acelaşi 
timp, monahul athonit i-a spus că, 
dimpotrivă, părintele Efrem este la 
ei în mănăstirea din Athos şi doreş- 
te să-i spună ceva chiar tânărului. 


Şocat, tânărul a auzit glasul părin- 
telui Efrem la capătul celălalt: 


- Dragul meu John (căci acesta era 
numele tânărului), sunt eu, stare- 
țul Efrem. Te-am sunat ca să vor- 
bim. Acum sunt în Athos, iar tu eşti 
în Arizona. Am dorit să vezi o 
frântură din credinţa noastră or- 


todoxă şi ce este cu putință prin 
lucrarea harului Duhului Sfânt! Pe 
curând! 


Tânărul nu îşi revenea din şoc. To- 
tuşi, s-a îndreptat spre chilia bătrâ- 
nului şi intrând acolo, nu l-a găsit 
înăuntru. Apoi a ieşit să le spună 
prietenilor săi întâmplarea. 


Când a terminat de povestit, uşa 
chiliei bătrânului s-a deschis, iar în 
prag a apărut părintele Efrem, care 
i-a spus zâmbind: 


- John, intră puțin ca să putem 
vorbi! 


La puţină vreme după aceasta, 
John a intrat în mănăstirea Sf. An- 
tonie din Arizona, devenind mo- 
nah... 

Iată un sfat: nu ară- 
taţi celui drag o stare 
sufletească negativă, 
nu exprimaţți senti- 
mente jignitoare, nu 
vorbii la mânie, nu 
vă purtați urât. 


Sfânta Împărăteasă 
Alexandra 


Viaţa de familie 


Alexandra Feodorovna a trăit 
în Rusia dragostea vieţii sale 
alături de Nicolae, după cum ea 
însăşi scrie:  „Devotamentul, 
iubirea şi dorul meu pentru ti- 
ne devin din ce în ce mai puter- 
nice şi mai profunde. Dumne- 
zeu să te binecuvânteze, soţio- 
rul meu iubit.”. Dar viaţa sa în 
noua patrie a fost şi plină de 
încercări. 


În 14 mai 1896 Alexandra şi 
Nicolae au fost încoronați ca 
împărați ai Rusiei. Nicolae 
scria: „Vineri, 10 mai (...) Im- 
preună cu Alix am ţinut post şi 
ne-am pregătit pentru Sfânta 
Impărtăşanie. Luni, 13 mai (...) 
Fie ca milostivul Dumnezeu să 
ne ajute, să ne întărească mâi- 
ne.” Deşi a fost o zi cu multă 
bucurie duhovnicească, festivi- 
tăţile organizate cu ocazia înco- 
ronării s-au încheiat cu o trage- 
die pe câmpia Khodynka, unde 
peste 1000 de oameni au murit 
din cauză că s-au călcat în pici- 
oare în urma unui zvon fatidic 
cum că nu ar fi destule daruri 
şi gustări pentru toţi. Cuplul 
imperial a fost informat doar 
după câteva ore de la teribilul 
incident. Dincolo de vizitele 
zilnice la spital, cei doi şi-au 
asumat cheltuielile pentru în- 
mormântarea fiecărui om dece- 
dat, precum şi dăruirea unei 
sume de bani, din fondurile 
personale, pentru fiecare fami- 
lie îndoliată. 


Oamenii lui Dumnezeu 


Alexandra 


Viaţa unei împărătese (2) 


Romanouii în anii 
fericiţi ai vieţii de 
familie, 


1913 


Alexandra şi Nicolae au fost 
oameni cu o dragoste adâncă 
pentru familie. Țarina mărturi- 
sea: „In familie, datoria princi- 
pală este dragostea dezintere- 
sată, jertfelnică. Fericirea vieţii 
este un şir de bucurii mărunte: 
sărutări, zâmbete, priviri pline 
de blândeţe, complimente izvo- 
râte din inimă şi nenumărate 
gânduri bune.”. Dumnezeu le-a 
binecuvântat din plin dorinţa, 
dăruindu-le cinci copii: Olga 
(1895), Tatiana (1897), Maria 
(1899), Anastasia (1901) şi ţa- 
reviciul Alexei (1904). Bucuria 
venirii pe lume a moştenitoru- 
lui a fost umbrită însă de boala 
sa — hemofilie -, care a adus 
multe momente de nelinişte în 
viaţa familiei, Alexei fiind me- 
reu în pericol de moarte. 


De educaţia copiilor s-a ocupat 
în special Alexandra, crescându 
-i în credinţă şi evlavie faţă de 
Dumnezeu. Aproape în fiecare 
zi îi ducea cu ea la biserică. 
Seara mergea în camerele lor să 
se roage cu ei, iar când nu pu- 
tea din cauză că nu se simţea 


bine (lucru care se întâmpla 
adeseori) le trimitea scrisori cu 


sfaturi duhovniceşti: „Draga 
mea Tatiana (...) uneori Dum- 
nezeu trimite boala pentru bi- 
nele sufletului.” 


Ducesa Olga, sora ţarului Nico- 
lae, mărturisea despre țarină: 
„Luam destul de des ceaiul cu 
ei, şi-mi amintesc cum venea 
Nicky în unele seri, frânt de 
oboseală şi uneori nervos, iar 
Alix niciodată nu spunea un 
cuvânt şi nu făcea nici măcar 
un gest nepotrivit... Atâta liniş- 
te răspândea în jur.”. 


Tot restul vieţii lor, Nicolae şi 
Alexandra au păstrat în mod 
minunat această dragoste desă- 
vârşită. In ciuda furtunilor is- 
torice prin care au trecut, iubi- 
rea lor neprefăcută - care a de- 
finit şi legătura cu copiii lor- 
precum şi nădejdea deplină în 
Dumnezeu, i-a întărit în încer- 
cările prin care au trecut. 


(va urma) 


G.M. 

Lucrarea duhovnicească 


Ascultarea 
înseamnă libertate 


Sf. Paisie Aghioritul 


Cel care suferă de ceva sufleteşte, ca 
să fie ajutat trebuie să aibă du- 
hovnic, să aibă încredere în el 
şi să-l asculte. Îi va mărturisi gân- 
dul său, iar acela îl va sfătui: „Acestui 
gând nu-i da importanţă, la acela ia 
aminte” etc. Dacă nu are încredere şi 
nu ascultă, nu-i poate pleca gândul 
ce îl supără. Oare ştii ce înseamnă să 
-ţi ceară unii ajutor, iar ei înşişi să 
nu facă nimic? 


Odată un preot a mers la mănăstire 
şi i-au spus să cânte, dar acela a re- 
fuzat. „De ce nu cânţi?”, l-au între- 
bat. Pentru că psalmul spune: Lau- 
dele Domnului în gura lor şi săbii cu 
două tăişuri în mâinile lor. Se temea 
de sabie dacă şi-ar fi înălțat glasul 
său şi stăruia în gândul său care îi 
spunea că nu este bine să cânte. 
„Măi, Părinte, nu este aşa”, îi spu- 
neau aceia. Insă acela, nimic, o ţinea 
pe a lui. Fi, cum să te înţelegi cu un 
astfel de om? Ce să-i faci? Chiar dacă 
ceea ce spunea acela ar fi fost corect, 
iar altul i-ar fi spus: „Nu, nu este aşa, 
este în felul acesta”, şi ar fi făcut as- 
cultare de greşeala celuilalt, tot ar fi 
primit har şi încă mult har, pentru că 
s-ar fi smerit. 


Câţi se chinuiesc aşa ani în- 
tregi, deoarece cred gândului 
lor și nu ascultă de nimeni. Ori- 
ce le-ai spune, orice le-ai face, pe 
toate le iau anapoda. Şi nu este nu- 
mai atât, că a crezut cineva odată în 
gândul său și răul nu s-a oprit acolo, 
ci răul se măreşte. Se cultivă încet- 
încet şi poate ajunge la nebunie. 
Unul, de pildă, face o casă, iar alţii îi 
spun: „Cum de o faci aşa? Va cădea 
şi te va strivi”. Deoarece este la înce- 
put, dacă ascultă, uşor o poate strica 
şi îndrepta. Dar dacă apucă şi o ter- 
mină, cum o va mai strica după ace- 


ea? I se spune: „Te va strivi”, vede şi 
acela că va cădea, îşi dă seama de 
primejdie, dar se gândeşte că a chel- 
tuit, că a făcut atâta osteneală ca s-o 
facă şi astfel nu o strică. 


Dacă vrea, unul ca acela poate fi aju- 
tat. Dar atunci când îi spui că aceasta 
nu este corect, iar acela se îndrep- 
tăţeşte pe sine, cum să fie ajutat? Să 
presupunem că un tânăr are diabet 
şi, deoarece nu ştie cât rău îi poate 
face el, crede că nu este ceva serios. 
Medicul îi spune: „Diabetul vatămă 
şi trebuie să ţii regim”. Dacă îl va 
asculta, nu va avea probleme. Dar 
dacă va spune: „Lasă să am diabet! O 
să mănânc dulciuri, pentru că atunci 
când mănânc dulciuri mă încălzesc şi 
pot dormi fără pătură; pot intra şi în 
zăpadă”, cum te vei înţelege cu el, 
dacă insistă şi o ţine pe a lui? 


Dar cel smerit chiar şi minuni de ar 
face, tot nu va crede în gândul său. 
In Iordania era un preot foarte sim- 
plu care făcea minuni. Citea la oa- 
meni şi la animale care aveau vreo 
boală şi se făceau bine. Mergeau şi 
musulmanii la el atunci când sufe- 
reau de ceva, iar el îi vindeca. Acesta, 
înainte de a liturghisi, sorbea ceva cu 
puţin posmag şi după aceea toată 
ziua nu mânca nimic. După o vreme 
a aflat patriarhul că mănâncă înainte 
de Sfânta Liturghie şi l-a chemat la 
patriarhie. Acela s-a dus fără să ştie 
de ce l-au chemat. Până să-l cheme 
patriarhul, a aşteptat într-o sală îm- 
preună cu alţii. Afară era foarte cald. 
Storurile erau trase şi printr-o găuri- 
că trecea o rază de lumină. Preotul 
crezu că aceea este o sfoară. Fiindcă 
transpirase, îşi scoase rasa şi o întin- 
se pe raza de lumină. Când ceilalți 
care stăteau acolo au văzut aceasta, 
au rămas cu gura căscată. Se duc şi îi 
spun patriarhului: „Preotul care gus- 


tă înainte de Sfânta Liturghie şi-a 
agăţat rasa pe o rază de lumină!”. 
Atunci patriarhul l-a chemat înăun- 
tru şi a început să-l întrebe: „Ce faci? 
Cum o duci? Cât de des liturghiseşti? 
Cum te pregăteşti pentru Sfânta Li- 
turghie?”. „Iată, citesc slujba Utreni- 
ei, fac şi câteva metanii, apoi pregă- 
tesc o sorbitură, gust puţin şi după 
aceea liturghisesc”, îi răspunde ace- 
la. „De ce faci aceasta?”, îl întreabă 
patriarhul. „Dacă mănânc puţin îna- 
inte de Sfânta Liturghie, răspunde 
acela, atunci când potrivesc, Hristos 
vine deasupra. În timp ce dacă mă- 
nânc după Sfânta Liturghie, Hristos 
rămâne dedesubt”. Și o făcea aceasta 
cu gând bun. Atunci îi spune patriar- 
hul: „Nu, aşa nu este corect. Mai în- 
tâi să consumi, şi după aceea să mă- 
nânci puţin”. Atunci preotul a făcut 
metanie şi a primit. 


Vreau să spun că, deşi ajunsese la o 
astfel de măsură, încât făcea minuni, 
a primit porunca în mod simplu pen- 
tru că nu avea voie proprie. În timp 
ce, de ar fi crezut în gândul său, ar fi 
putut spune: „Eu citesc oamenilor şi 
animalelor bolnave şi se fac bine. 
Aşadar, săvârşesc minuni. Ce-mi 
spune mie acesta? Așa cum gândesc 
eu este mai bine, pentru că altfel 
merge mâncarea deasupra lui Hris- 


» 


tos . 


Am înţeles că ascultarea ajută foarte 
mult. Şi puţină minte de ar avea 
cineva, dacă face ascultare se 
face filozof. Ori inteligent, ori 
prost, ori sănătos, ori bolnav sufle- 
teşte şi trupeşte de ar fi cineva, şi 
este chinuit de gânduri, dacă însă 
face ascultare se eliberează. Asculta- 
rea înseamnă libertate. 

lui 


Pentru ce 
li mulțumim 
Dumnezeu? 


Discuţia părintelui Ștefan cu 
Paula Hriscu 


Duminica trecută ne-am bucurat de împreuna-cântare a Paulei Hriscu și a copiilor de la Şcoala 
Sf. Nicolae, dar şi de împreuna-vorbire de suflet pe care a avut-o în timpul spectacolului cu părin- 
tele Ştefan și pe care o reproducem mai jos. 


- Am avut bucuria să fie în mijlocul 
nostru pe draga noastră Paula 
Hriscu. Noi o aşteptam de mult. 
Ocupă un loc care era gol. Ne era 
dor de lucrarea pe care o faci, de 
inima ta caldă, de cântecul tău fru- 
mos şi din inimă, de curajul tău. 
Am câteva mulțumiri aduse lui 
Dumnezeu şi dânsei. Îi mulțumim 
lui Dumnezeu şi îți mulțumim, Pa- 
ula Hriscu, pentru că ai venit în 
mijlocul nostru! 


- Eu Îi mulţumesc și nu cred că se 
putea altfel. Am ajuns aici pentru că 
am urmat calea lui Dumnezeu. 


- De asemenea Îi mulțumim lui 
Dumnezeu şi îți mulțumim că ai 
venit în faţa noastră în strai româ- 
nesc, astăzi, când lumea îşi pierde 
reperele. 


- Adevărul e că şi eu mă simt foarte 
bine în el. Mulţi m-au întrebat: nu 
ţi-e cald, nu ţi-e greu îmbrăcată aşa, 
nu te strânge de grumaz baticul 
acela? Insă, în momentul în care 
îmbrac acest costum popular... 


- Dă-mi voie, e ca şi cum mă îm- 
brac eu în veşmintele preoțeşti şi 
mă pun în faţa lui Dumnezeu: e un 
lucru sacru. 


- Eu mă consider lutul din mâinile 
lui Dumnezeu şi atunci mă las con- 
dusă exact aşa cum vrea EI. Părinte, 
eu nu am planuri sau dorinţe, pen- 
tru că atunci când am avut planuri 
sau dorinţe, nu mi s-au îndeplinit. 
Și am ştiut de ce: pentru că n-au 
fost pentru mine. Iar din acel mo- 
ment am renunțat la ele şi m-am 
lăsat condusă de Dumnezeu. EI ştie 
ce e cel mai bine pentru mine. Iar 
dacă am trecut prin greutăţi, [i 
mulțumesc şi pentru asta. 


- Îți mulţumim, Paula, şi suntem 
bucuroşi că eşti credincioasă şi că 
exprimi această credinţă prin cân- 
tec — în piese precum „Ce folos?”, 
cu aceste versuri minunate ale lui 
Traian Dorz (nimeni nu a îndrăz- 
nit să cânte cu atât curaj!), sau „Mi 
-ar fi plăcut” sau „O, vai, vai, leru- 
salime”. 


- Este singura modalitate prin care 
pot să-l mulţumesc lui Dumnezeu 
pentru ceea ce sunt, prin care pot să 
aduc laudă lui Dumnezeu pentru că 
atunci când EI a hotărât să mă tre- 
zească la realitate, a făcut-o în cel 
mai frumos mod posibil. Chiar dacă 
eu am crezut că poate nu o să mai 
fiu în următoarea zi, căci medicii nu 
-mi mai dădeau șanse. Dar s-a în- 
tâmplat minunea şi atunci am înţe- 
les cu adevărat că EI există. Mi-a 
schimbat viaţa într-o secundă: mi-a 
dat o nouă şansă la viaţă, mi-a dat 
cea mai frumoasă viaţă — eu nu m- 
am gândit niciodată că o să cânt, nu 
aveam nicio legătură cu muzica. Şi 
nici nu m-am gândit că o să pot să 
cânt vreodată în faţa cuiva. Singurii 
cărora le-am cântat au fost mama şi 
soţul. Atâta am plâns şi mi-am zis 
că nu o să fiu niciodată capabilă să 
cânt în viaţa mea. Dar, cu ajutorul 
lui Dumnezeu, atunci când cânt, 
simt că Cineva mă susţine şi îmi dă 
putere. Şi aşa, eu mi-am înţeles mi- 
siunea, am înţeles care e misiunea 
mea pe pământul acesta. 


- Îi mai mulţumim lui Dumnezeu şi 
pentru încercările care te-au făcut 
mai înțeleaptă şi mai bună. 


- Aşa este. Greutățile prin care tre- 
cem, obstacolele, pierderile celor 
dragi ne fac să devenim mai buni, 
mai răbdători, mai îngăduitori cu 
cei din jurul nostru, mai sinceri. În 
ziua de azi e greu să fii sincer sau, 


cel puţin, este nevoie de curaj să 
spui ceva cu adevărat. 


- Am auzit mulţi artişti cântând 
din inimă, dar să-şi deschidă inima 
în faţa noastră, nu. Și pentru 
aceasta mult ne bucurăm. 


- Doresc să şi rămână ceva în urma 
mea, atunci când n-oi mai fi, să-şi 
amintească oamenii de mine, pen- 
tru că muzica pe care o cânt şi pe 
care o compun este din sufletul 
meu. 


- Da, şi pentru aceasta îi mulţu- 
mim lui Dumnezeu, căci primim 
piesele tale cu lacrimi şi probabil 
de multe ori ai compus cu lacrimi. 
Aşa este? 


- Aşa este! De unde știți asta, părin- 
te? ... S-a întâmplat să compun cu 
lacrimi pentru că am pierdut pe 
cineva drag, de exemplu în noaptea 
de priveghi a tatălui meu am com- 
pus. Şi au fost cântece vesele 
(Sărăcuţa, Curge lacrimă din nor), 
pentru că lui îi plăceau cântecele 
vesele. 


- În continuare, Îi mulțumim lui 
Dumnezeu şi ție pentru că nu cauţi 
succesul. Iar cine nu caută succe- 
sul, acela cu atât mai mult îl are. 


- Nu caut succesul pentru că Dum- 
nezeu nu vrea asta. Dacă alegi 
aceasta, te pierzi pe cale, pentru că 
vrei cu tot dinadinsul să fii cel mai 
mare, cel mai tare... Şi atunci faci 
compromisuri şi răutăţi ca să ajungi 
să atingi succesul. Pe mine nu mă 
interesează succesul acesta. Succe- 
sul meu este să pun în sufletele 
dumneavoastră mesajul din cânte- 
cele mele. 


- Ne bucurăm, Paula, că acum 8 


